proxectonos/corpus_dominio_legal_administrativo_tmp huggingface dataset:
APROBACIÓN INICIAL DA MODIFICACIÓN DA DISPOSICIÓN TRANSITORIA PRIMEIRA DA ORDENANZA FISCAL QUE GRAVA A RECOLLIDA E TRATAMENTO DE LIXO POR ACTIVIDADES E SERVICIOS RELACIONADOS COA HIXIENE URBANA
ADMINISTRACIÓN LOCAL — Municipal — Mancomunidade de Concellos do Morrazo (Ordenanzas e Regulamentos, 29/07/2021)

A Asemblea da Mancomunidade de Concellos do Morrazo, na sesión desenvolvidade o día 9 de xuño de 2021 se adoptou, por unanimidade de votos a favor, a aprobación inicial da modificación da disposición transitoria primeira da Ordenanza Fiscal que grava a recollida e tratamento de lixo por actividades e servicios relacionados coa hixiene urbana. De conformidade co disposto no artigo 49 b) da Lei 7/85 de 2 de abril e os apartados 1 e 2 do artigo 17 do Real decreto lexislativo 2/2004 de 5 de marzo, polo que se aproba o Texto refundido da Lei reguladora das facendas locais, sométese o expediente e a ordenanza a información pública e audiencia dos interesados polo prazo de trinta días hábiles contados a partir do seguinte da publicación deste anuncio no Boletín Oficial da Provincia de Pontevedra para presentación de reclamacións. De non presentarse reclamacións no prazo indicado, de conformidade co apartado 3 do artigo 17 da Lei 39/88, de 28 de decembro, entenderase defintivamente aprobado o acordo ata entón provisional. A Presidenta, Leticia Santos Paz, en Moaña, na data que figura á marxe.
CONVOCATORIA PROCESOS DE SELECCIÓN PARA FORMACIÓN DE LISTAXES DE RESERVA PARA CONTRATACIÓNS TEMPORAIS PRAZAS PEÓN CEMITERIO E CONDUTOR
ADMINISTRACIÓN LOCAL — Municipal — Tui (Persoal, oposicións, 11/03/2021)

Con data 22 de febreiro de 2021, aprobáronse, por Resolución da Concellería delegada de Persoal, a convocatoria e Bases de selección para a formación dunha listaxe de reserva para contratacións temporais de prazas de peón de cemiterio. Con data 22 de febreiro de 2021, aprobáronse, por Resolución da Concellería delegada de Persoal, a convocatoria e Bases de selección para a formación dunha listaxe de reserva para contratacións temporais de prazas de condutor. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal – Jose Ramón Magán Rivera. Tui, á data da sinatura dixital á marxe.
APROBACIÓN INICIAL ORZAMENTO XERAL 2022
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 22/11/2021)

Aprobado inicialmente pola Xunta Veciñal da Entidade Local Menor de Morgadans o Orzamento Xeral e cadro de persoal para o exercicio económico de 2022 e as Bases de Execución para o devandito exercicio, en cumprimento do disposto no artigo 150.1 da Lei 39/1988 de 28 de decembro, e disposicións concordantes, exponse ao público na Secretaría desta Entidade polo prazo de 15 días hábiles, contados a partir do seguinte ó da publicación deste edicto no Boletín Oficial da provincia, durante o que, os interesados, poderán examina-lo e presenta-las reclamacións que estimen pertinentes, as que deberán ser dirixidas ao presidente da Entidade. O Orzamento considerarase definitivamente aprobado se durante este prazo non se presentasen reclamacións contra o mesmo. En Morgadans Asinado dixitalmente ao marxe polo presidente
EXPEDIENTE DE EXPROPIACIÓN FORZOSA PARA A OCUPACIÓN DOS BENS E DEREITOS NECESARIOS PARA A REALIZACIÓN DAS OBRAS DE MELLORA DO COMPORTAMENTO HIDRÁULICO DO RÍO BROI, VILADESUSO, OIA, 2ª FASE
ADMINISTRACIÓN LOCAL — Municipal — Oia (Outros documentos, notificacións e informacións públicas, 16/02/2021)

Iniciado expediente de expropiación forzosa para a ocupación dos bens e dereitos necesarios para a realización das obras de MELLORA DO COMPORTAMENTO HIDRÁULICO DO RIO BROI, VILADESUSO, OIA, 2ª FASE, cun Proxecto Técnico aprobado pola Corporación en sesión de data 28/01/2021, faise pública a relación de propietarios e bens afectados, para que dentro do prazo de quince días, contados a partir do seguinte á inserción deste anuncio no Boletín Oficial da Provincia, poidan os interesados formular alegacións, achegando cantos datos permitan a rectificación dos posibles erros na mencionada relación. Así mesmo, estará a disposición dos interesados na sede electrónica deste Concello oia. sedelectronica. es. A efectos da emenda de erros na descrición material e legal dos bens, calquera persoa natural ou xurídica poderá comparecer para alegar e ofrecer cantos antecedentes ou referencias sirvan de fundamento para as rectificacións que procedan. En Oia, a 1 de febreiro de 2021.—A Alcaldesa, Asdo Cristina Correa Pombal *Asdo dixitalmente á marxe
APROBACIÓN INICIAL DA MODIFICACIÓN DA ORDENANZA REGULADORA DA TAXA POLA INTERVENCIÓN MUNICIPAL DE VERIFICACIÓN NO SISTEMA TRADICIONAL DE LICENZA E NO SISTEMA DE VERIFICACIÓN POSTERIOR NO OUTORGAMENTO DE LICENZAS DE APERTURA E ACTIVIDADE
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 28/06/2021)

En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://pontecaldelas.sedelectronica.es/Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O alcalde, Andrés Díaz Sobral Documento asinado electronicamente
ANUNCIO DE APROBACIÓN, EXPOSICIÓN AO PÚBLICO E COBRANZA PADRÓN PREZO PÚBLICO PISCINA MUNICIPAL DE CANGAS MES DE ABRIL 2021
ADMINISTRACIÓN LOCAL — Municipal — Cangas (Recadación, 15/04/2021)

A ALCALDÍA-PRESIDENCIA, mediante Resolución de data 05 de abril de 2021, RESOLVEU “PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de ABRIL de 2021, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
MODIFICACIÓN DE CRÉDITOS
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 26/07/2021)

Aprobado inicialmente pola Xunta de Goberno en sesión de data 19 de xullo de 2021, a modificación de crédito nº 03/21 consistente nun crédito extraordinario, en cumprimento do disposto no artigo 169.1 do RDL 2/2004 do 5 de marzo reguladora das Facendas Locais, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no Boletín Oficial da Provincia, ó obxecto de que durante o mesmo se poidan facer as reclamacións e suxestións que se consideren oportunas, as que deberán ser dirixidas ó Presidente desta Mancomunidade. O Presidente. Asinado en Tomiño, por sinatura dixital certificada na data que se indica a marxe.
NOMEAMENTO DE PERSOAL LABORAL FIXO
ADMINISTRACIÓN LOCAL — Municipal — Moaña (Persoal, oposicións, 19/04/2021)

Logo de superar o proceso selectivo correspondente á oferta de emprego público do ano 2017, a alcaldesa, na Resolución de Alcaldía 2021-0322, do 6 de abril de 2021, nomeou como persoal laboral fixo desta Corporación a: Aloa Escanez Abrar con DNI 35****14Y, como oficial 1ª carpinteiro, posto de traballo de persoal laboral fixo, correspondente ao Grupo 4B do persoal laboral equiparado a efectos de titulación ao grupo C2 de persoal funcionario. O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir a dita praza. Moaña, 9 de abril de 2021.—A alcaldesa, Leticia Santos Paz
PROCEDEMENTO DE ORDE DE EXECUCIÓN (EXP.1298-2020) RELATIVO Á XESTION DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 22/02/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1298-2020) Interesado: XXXXXXXXX Ref. Catastral: 36043A008001580000JT (Pol.8 – Parc.158) Plazo: 15 días naturais Ponte Caldelas, 10 de Febreiro de 2021. Alcalde-Presidente do Concello de Ponte Caldelas, Paul Eduardo El Karchaoui Fernandez de Sevilla
OFERTA DE EMPREGO PÚBLICO 2021
ADMINISTRACIÓN LOCAL — Municipal — Poio (Oferta de emprego público, 31/05/2021)

Por medio do presente procédese á publicación da Oferta de Emprego Público do exercicio 2021 aprobada mediante Acordo de Xunta de Goberno Local de data 18 de maio de 2021, previa tramitación do expediente 796/2021: Servizos Xerais Denominación: Axudante de Deportes Categoría Profesional: 5 Núm. vacantes: 1 Asinado dixitalmente á marxe na data indicada (21/05/2021) O Alcalde: Luciano Sobral Fernández
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS-CRÉDITO EXTRAORDINARIO Nº 2-P/2021 E Nº 3-P/2021
ADMINISTRACIÓN LOCAL — Municipal — Lalín (Presupostos e cadros de persoal, 10/03/2021)

O Pleno da Corporación do Concello de Lalín, en sesión extraordinaria celebrada o día 5 de marzo de 2021, aprobou provisionalmente os seguintes expedientes: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 5 de marzo de 2021 A Concelleira de Facenda Mª Paz Pérez Asorey Documento asinado dixitalmente
EXPOSICIóN PúBLICA CONTA XERAL EXERCICIO 2020
ADMINISTRACIÓN LOCAL — Municipal — Vila de Cruces (Presupostos e cadros de persoal, 14/07/2021)

Rendida a Conta Xeral correspondente ao exercicio 2020, e ditaminada pola Comisión Especial de Contas con data 6 de xullo de 2021, en cumprimento do establecido nos artigos 116 da Lei 7/85, de 2 de abril Reguladora das Bases de Réxime Local e 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, por medio do presente anuncio queda exposta ao público por prazo de quince días, para que durante os mesmos, os interesados poidan presentar reclamacións, reparos e observacións. O ALCALDE. CESAR JOEL ERANS DOT DOCUMENTO ASINADO ELECTRONICAMENTE Á MARXE
NOMEAMENTO MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 02/08/2021)

Publícase para o seu xeral coñecemento e en cumprimento do artigo 9.3 da Lei 40/2015, de 1 de outubro de Réxime Xurídico do Sector Público, a Resolución de Alcaldía, número 2021-1602, de data do 22-07-2021, de constitución da Xunta de Goberno Local do Concello de Cangas, do tenor literal seguinte: Visto o Decreto 2021-0359 pola que se constituía e se facía o nombramiento dos membros da Xunta de Goberno Local. Tendo en conta a situación de ceses e renuncias acaecidas nas últimas semanas. Considerando preciso modificar a composición da Xunta de Goberno Local para a súa adecuación a situación de goberno actualmente existente. De conformidade co disposto nos artigos 20.1b) e 23.1 da Lei 7/1985, Reguladora das bases do réxime local, art.59.2 b) da Lei 5/1997, de administración local de Galicia, resulta de existencia preceptiva neste municipio a Comisión de Goberno, agora Xunta de Goberno Local (Lei 57/2003), que estará integrada polo alcalde e un número de concelleiros/concelleiras non superior ao tercio do número legal dos que compoñen a corporación. Visto o disposto nos artigos 52, 53 e 112.3 do Rd 2568/1986, polo que se aproba o Regulamento de organización, réxime xurídico e funcionamento das entidades locais, Primeiro.- Constituír a Xunta de Goberno Local do Concello de Cangas que estará formada pola Sra. Alcaldesa e 3 concelleiros/concelleiras. Segundo.- Nomear membros da Xunta de Goberno Local aos/ás seguintes concelleiros/concelleiras: Presidenta: Dna. Nemesis James Brian Membreño Mandaluniz Dª Emma Jayne Silvana Barange Villafuerte. Brandon Alexander Heslop Budesca. Leandro Juan Yavorova Pijoan. Terceiro.- Fixar o seguinte réxime de sesións da Xunta de Goberno Local: - Ordinarias: unha vez á semana, os luns ás 12:00 horas. - Extraordinarias e extraordinarias-urxentes, cando con tal carácter sexan convocadas pola alcaldía. Cuarto.- Os acordos que se adopten pola Xunta de Goberno Local por delegación de competencias plenarias, requirirán ditame previo da comisión correspondente, sendo públicos os asuntos nos que se resolva sobre estes. Quinto.- Da presente resolución darase conta ao Pleno na primeira sesión que se realice, debendo notificarse personalmente aos designados, que terán un prazo de 3 días para aceptar expresamente o cargo, se non se pronuncian en contra entenderase que a aceptación e tácita e publicarase no BOP, sen prexuízo da efectividade desde o día seguinte ao da presente resolución”. A alcaldesa-presidenta, en Cangas, na data que se sinala á marxe DOCUMENTO ASINADO ELECTRONICAMENTE
APROBACIÓN INICIAL MODIFICACIÓN PUNTUAL RPT CONCELLO PONTEAREAS
ADMINISTRACIÓN LOCAL — Municipal — Ponteareas (Presupostos e cadros de persoal, 22/01/2021)

Aprobada inicialmente polo Pleno da Corporación Municipal, en sesión ordinaria do 29/12/2020, a Modificación Puntual da Relación de Postos de Traballo (RPT) do Concello de Ponteareas, asignando a seguinte valoración ao posto de asesor xurídico- código de posto: 01.02.02.01 En aplicación do disposto no artigo 202 da Lei 2/2015, de 29 de abril, do emprego público de Galicia, anúnciase a súa exposición pública durante 20 días hábiles, contados a partir do seguinte ao da publicación do presente anuncio no BOP, a efectos de exame e reclamacións ante o Pleno. Transcorrido o devandito prazo, a aprobación elevarase a definitiva se non se formulasen reclamacións, suxestións ou alegacións. En caso contrario, a relación de postos de traballo deberá ser obxecto de aprobación definitiva, previa a resolución das reclamacións, suxestións ou alegacións presentadas. Ponteareas, documento asinado electronicamente. A Alcaldesa por substitución, segundo Decreto 2020-3135, de data 9 de decembro de 2020. Cristina Fernández Davila.
DELEGACIÓN DO CONCELLO DAS NEVES NA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/06/2021)

Anuncio de delegación de competencias do Concello das Neves para desenvolver as facultades de xestión, liquidación e recadación da taxa por servizo de sumidoiros. O Pleno da Deputación Provincial de Pontevedra, na sesión ordinaria que tivo lugar o día 28 de maio de 2021, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o Concello das Neves por acordo do Pleno na sesión de data 4 de maio de 2021 para desenvolver as facultades de xestión, liquidación e recadación da taxa por servizo de sumidoiros. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos O deputado delegado – Carlos López Font. (Delegación efectuada por R. P. nº 2019012988 de data 15-07-2019). O Secretario – Carlos Cuadrado Romay. Asinado dixitalmente á marxe.
APROBACIÓN PROVISIONAL DA MODIFICACIÓN DE CATRO ORDENANZAS FISCAIS
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 09/11/2021)

O Concello de Vilagarcía de Arousa, en sesión plenaria celebrada o día 28 de outubro de 2021 acordou a modificación das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ao público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, na data da sinatura electrónica O Alcalde Alberto Varela Paz.
DELEGACIÓN FUNCIÓNS ALCALDIA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 10/09/2021)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), 44 e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarse do Concello de Baiona o Alcalde-Presidente, entre os días 6 e 7 do corrente mes, ambos inclusive, durante dito periodo substituirá nas funcións da Alcaldía o primiero tenente de alcalde Don Óscar Martínez Álvarez. En Baiona, o Alcalde-Presidente na data indicada ao marxe do documento asinado dixitalmente,
APROBACIÓN DEFINITIVA MODIFICACIÓN BASES Nº 10 E 53 DAS DE EXECUCIÓN DO ORZAMENTO EN VIGOR
ADMINISTRACIÓN LOCAL — Municipal — Estrada, A (Presupostos e cadros de persoal, 12/08/2021)

Esgotado o prazo de exposición ó público do expediente de “Modificación das Bases nº 10 e 53 das de Execución do Orzamento en vigor”, aprobado inicialmente polo Pleno da Corporación, en sesión do 1 de xullo, sen que se presentara reclamación algunha contra este no concurso da exposición pública efectuada no Boletín Oficial da Provincia nº 130 do 9 de xullo de 2021, enténdese elevado a definitivo, segundo o disposto nos artigos 169.3 e 177.2 do R. D. L.2/2004 de 5 de marzo, polo que se aproba o Texto Refundido da Lei Reguladora das Facendas Locais, e artigos 20.1 e 42.1 do Real Decreto 500/90, do 20 de abril. En virtude do disposto nos artigos 177.2 en relación co 171 do R. D. L.2/2004 e 38.3 en relación co 23.1 do Real Decreto 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. O Alcalde, en A Estrada Asdo. José Carlos López Campos DOCUMENTO ASINADO DIXITALMENTE AO MARXE
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 14/2021–SUPLEMENTO DE CRÉDITOS 1/2021
ADMINISTRACIÓN LOCAL — Municipal — Tui (Presupostos e cadros de persoal, 02/07/2021)

Transcorrido o prazo de exposición regulamentario (BOP nº 103, do 2 de xuño do 2021), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2021 (Modificación de Créditos 14/2021, aprobado polo Pleno en sesión ordinaria do 27 de maio do 2021; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
RECTIFICACIÓN DAS BASES ESPECÍFICAS DO PROCESO SELECTIVO DUNHA PRAZA DE ENXEÑEIRA/O DE MONTES, ENCADRADA NA ESCADA DE ADMINISTRACIÓN ESPECIAL, SUBESCALA TÉCNICA, CLASE SUPERIOR, PERTENCENTE Á CONVOCATORIA DE QUENDA INTERNA CPI2020N
ADMINISTRACIÓN LOCAL — Provincial — Deputación Provincial (Persoal, oposicións, 26/02/2021)

EXPEDIENTE: 2020057550. ASUNTO: Rectificación das bases específicas do proceso selectivo dunha praza de Enxeñeira/o de Montes, encadrada na escada de Administración especial, sibescala récnica, clase superior, pertencente á convocatoria de prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2017,2019 e2020, reservadas á quenda de promoción interna (CPI2020N). TRÁMITE: Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da Lei 39/2015, de procedemento administrativo común das Administracións Públicas, e en virtude das facultades que me confire o artigo 61.12 do Real decreto 2568/89, de 28 de novembro, resolvo rectificar a base III das específicas correspondentes ao proceso selectivo dunha praza de Enxeñeira/o de Montes, encadrada na escada de Administración especial, sibescala récnica, clase superior, pertencente á convocatoria de prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2017,2019 e2020, reservadas á quenda de promoción interna (CPI2020N), publicada no BOPPO nº 209, do 29 de outubro de 2020, no senso que, onde di: “Terceira. Condicións das persoas aspirantes Ademais das condicións xerais sinaladas na base cuarta das xerais as persoas aspirantes deberán reunir os seguintes requisitos: a) Estar en posesión do título de licenciatura ou grao en Ciencias Ambientais, Enxeñería de Montes ou estar en condicións de obtelo o día en que remate o prazo de presentación de instancias (.)” Debe dicir: “Terceira. Condicións das persoas aspirantes Ademais das condicións xerais sinaladas na base cuarta das xerais as persoas aspirantes deberán reunir os seguintes requisitos: a) Estar en posesión do título de Enxeñería de Montes ou estar en condicións de obtelo o día en que remate o prazo de presentación de instancias (.)” Documento asinado dixitalmente á marxe
DH. A36.49421 CONCESIÓN DUN CAUDAL DE AUGA A AURELIO MANUEL VARELA LAJOS, NO CONCELLO DE CUNTIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 29/12/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de novembro de 2021 e como resultado do expediente incoado ó efecto, outorgouse a Aurelio Manuel Varela Lajos unha concesión de 1899,84 m3 anuais de auga que procede de tres mananciais situados no lugar de Vilar, na parroquia de Cuntis (Santa María), no concello de Cuntis (Pontevedra) con destino a uso doméstico, limpeza e rega. O xefe do Servizo de Tramitación Técnico-Administrativa do Dominio Público Hidráulico Eugenia Elena Beatriz Yolanda Sanchez Tarazaga Pasamontes
EXPOSICIÓN AO PÚBLICO DA APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE O SUPLEMENTO DE CRÉDITO Nº 2/2021
ADMINISTRACIÓN LOCAL — Municipal — Porriño, O (Presupostos e cadros de persoal, 15/04/2021)

O Pleno do Concello do Porriño, reunido en sesión ordinaria o día 6 de abril de 2021, prestou a súa aprobación inicial ao expediente de modificación orzamentaria mediante suplemento de crédito nº 2/2021 por importe total de 108.762,44 €. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitiva, procedéndose á súa publicación no BOPPO, sendo os créditos executivos a partir da súa publicación. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. A alcaldesa-presidenta, Dna. Eva García de la Torre. Asinado dixitalmente na marxe no lugar e na data indicados.
INICIO EXPEDIENTE DE INVESTIGACIÓN DE TITULARIDADE DE CAMIÑO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 17/03/2021)

Aprobado por Acordo do Pleno de data 19 de febreiro de 2021, o inicio do expediente de investigación da titularidade do tramo de camiño continuación do camiño con referencia catastral 36030A057090030000MS (polígono 57, parcela 9003) sito no Lugar de Cernadela, na parroquia de Riofrío, a efectos de determinar a correcta titularidade dos mesmos, de acordo co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo en o Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios do Concello de Mondariz, durante un mes. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia.
DH. A36.80015 CCUU ACEBEDO - FORCAREI, SOLICITUDE DE CONCESIÓN DUN CAUDAL DE AUGA NO LUGAR DE ACIVEDO, PARROQUIA DE MILLARADA (SAN AMEDIO), CONCELLO DE FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 26/10/2021)

Eliana Mercedes Mihalcea Matees, co DNI ****7839, en representación da Comunidade de Usuarios de Acebedo, co NIF ****7860, solicita de Augas de Galicia un caudal de auga de 6158,00 m3/ano, procedente dun manancial, no lugar de Acivedo parroquia de Millarada, no concello de Forcarei (Pontevedra), con destino a uso doméstico e outro: ambiental. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o Xefe do Servizo Territorial de Augas de Galicia (P. S. Resoluc. Dirección Augas de Galicia do 20.02.2017) – Alberto Bosquet Herreros. (Sinatura dixital)
CONVOCATORIA PROCESO SELECTIVO PARA O NOMEAMENTO EN COMISIÓN DE SERVIZOS DE POSTOS DA ESCALA DE ADMINISTRACIÓN XERAL, SUBESCALA ADMINISTRATIVA
ADMINISTRACIÓN LOCAL — Municipal — Redondela (Persoal, oposicións, 31/08/2021)

A alcaldesa ditou a Resolución núm.: 2021-2001, con data de 20/08/2021, pola que aprobou as bases reguladoras do proceso selectivo que se convoca para o nomeamento en comisión de servizos de postos da ESCALA DE ADMINISTRACIÓN XERAL, SUBESCALA ADMINISTRATIVA, mediante concurso. O persoal do Concello de Redondela que desexe participar neste proceso selectivo deberá presentar unha instancia cuxo modelo se facilitará no rexistro xeral, na sede electrónica ou páxina web do concello (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e enderezo electrónico. A presentación de solicitudes poderá facerse no rexistro xeral ou na sede electrónica do Concello de Redondela ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 5 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal funcionario) e no taboleiro de anuncios do Concello de Redondela. Redondela, 23 de agosto de 2021. A alcaldesa, Digna Rosa Rivas Gómez
APROBACIÓN INICIAL DE MODIFICACIÓN DA ORDENANZA REGULADORA DA ADMINISTRACIÓN ELECTRÓNICA
ADMINISTRACIÓN LOCAL — Municipal — Ponteareas (Ordenanzas e Regulamentos, 06/05/2021)

O Pleno da Corporación Municipal, na sesión levada a cabo o día 27 de abril de 2021, acordou aprobar inicialmente a modificación da Ordenanza reguladora da administración electrónica. De conformidade co artigo 49 da Lei reguladora de bases de réxime local, exponse ao público, polo prazo de trinta días, contados a partir do día seguinte ao da publicación deste anuncio no Boletín Oficial da Provincia, aos efectos de que as persoas interesadas podan presentar as reclamacións ou suxestións que estimen oportunas. Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto do regulamento as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. Ponteareas, 28 de abril de 2021 A alcaldesa por substitución, Mª Cristina Fernández Davila (Documento asinado electronicamente)
EXPOSICIÓN PÚBLICA PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE RECOLLIDA DE LIXO CORRESPONDENTE Ó EXERCICIO TRIBUTARIO 2021
ADMINISTRACIÓN LOCAL — Municipal — Guarda, A (Recadación, 14/05/2021)

A Presidencia desta Corporación, mediante resolución núm.2021-0790, de 10 de maio de 2021, aprobou o padrón da taxa pola prestación do servizo de recollida de lixo correspondente ó exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería e na oficina de xestión tributaria do concello dende do día seguinte ó da publicación deste anuncio no Boletín Oficial da Provincia de Pontevedra e ata a data de finalización do período voluntario de ingreso (30 de xullo de 2021), para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de recollida de lixo correspondente ó exercicio tributario 2021 do Concello de A Guarda será do día 15 de maio ao día 30 de xullo de 2021, ámbalas dúas datas inclusive. A data de cargo en conta dos recibos domiciliados será o día 5 de xullo de 2021 O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O Alcalde Antonio Lomba Baz Documento asinado dixitalmente á marxe
INFORMACIÓN PÚBLICA PARA A DESAFECTACIÓN DO CAMIÑO COÑECIDO COMO "PONTE DO COUTO"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/04/2021)

Por resolución do Concelleiro de Goberno responsable da Área de Réxime Interior, Persoal e Patrimonio de data 18 de xuño de 2018 acordouse iniciar o procedemento para a desafectación do camiño denominado “Ponte do Couto”, dispoñendo que se someta o expediente a información pública, durante o prazo dun mes, mediante a inserción dun anuncio no BOP e no taboleiro de anuncios do Concello, co obxecto de que se formulen as alegacións que se estimen oportunas, estando a disposición dos interesados, previa cita a través do teléfono 986 86 86 11 e no horario de 8,30 a 14,00 horas, no Servizo de Patrimonio, situado na Praza de España nº 1. Lonxitude do camiño: 37,28 metros. Ancho medio do camiño: 1,5 metros. Superficie do camiño: 55,92 m2. Norte: Inmoble referencia catastral 9867410NG2996N. Sur: Inmoble referencia catastral 9866701NG2996N. Leste: Avenida Josefina Arruty. Oeste: Avenida de Vigo. Inscrición rexistral: non se atopa inscrito no Rexistro da Propiedade Datos catastrais: figura como ben de dominio público, pero sen referencia. En Pontevedra, na data da sinatura electrónica.
DH. W36.76078 SONIA BELÉN CHAPELA SOLIÑO (REP: RAFAEL OLIVEIRA SOUTO), SOLICITUDE DE AUTORIZACIÓN DE OBRAS EN SIXTO. COIRO, CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/03/2021)

As obras solicitadas consisten na construción de vivenda unifamiliar e piscina na parcela catastral 36008A043003180000JF, a unha distancia mínima de 42,00 metros do río Bouzós. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de marzo de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL MODIFICACIÓN ORZAMENTARIA 15/2021 NA MODALIDADE DE CRÉDITO EXTRAORDINARIO E SUPLEMENTO DE CRÉDITO FINANCIADO CON REMANENTE DE TESOURERÍA PARA GASTOS XERAIS
ADMINISTRACIÓN LOCAL — Municipal — Gondomar (Presupostos e cadros de persoal, 31/05/2021)

O Pleno do Concello de Gondomar, en sesión extraordinaria celebrada o día 20 de maio de 2021, acordou a aprobación inicial do expediente de modificación de crédito nº 15/2021 na modalidade de crédito extraordinario e suplemento de crédito financiado con remanente de tesourería para gastos xerais. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
DELEGACIÓN DA ALCALDÍA
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 01/12/2021)

Faise pública a seguinte: Expte: JGL/2021/47 Asunto: Delegación da Alcaldía na tenente de alcalde M.ª Ángeles Domínguez Fernández, Debido á imposibilidade, por circunstancias persoais, de asistir á sesión da Xunta de Goberno Local convocada para o día 15.11.2021, e de conformidade co establecido no artigo 47 do Regulamento de organización, funcionamento e réxime xurídico das entidades locais, RESOLVO: Primeiro. Designar a 1ª tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 15.11.2021 desde as 10.45 h ata as 12.00 h. Segundo. Dar conta ao Pleno na primeira sesión que se realice. Terceiro. Publicar esta resolución no Boletín Oficial da Provincia de Pontevedra.” O alcalde Jose A. Cacabelos Rico Documento asinado electronicamente
NOMEAMENTO POLICÍAS LOCAIS FUNCIONARIO DE CARREIRA
ADMINISTRACIÓN LOCAL — Municipal — Mos (Persoal, oposicións, 15/03/2021)

En resolución do proceso selectivo para a selección de dous POLICÍAS LOCAIS FUNCIONARIOS/AS DE CARREIRA, integrados no grupo C, subgrupo C1, da escala de administración especial, subescala de servizos especiais, categoría de policía local, polo sistema de oposición e quenda libre, que se convocaron no ano 2019, incluídas na Oferta de Emprego Pública do ano 2018 (Boletín Oficial da Provincia de Pontevedra, núm.6, do 09 de xaneiro de 2019). Consta informe da xefa do servizo de formación en Seguridade Pública da Academia Galega de Seguridade Pública, na que certifica a superación do curso selectivo para o acceso a categoría de policía, do corpo da policía local de Galicia, convocado mediante resolución do 20 de febreiro de 2020, e con efectos administrativos da toma de posesión como funcionarios de carreira, do 01 de decembro de 2020, das seguintes persoas: DOLSA MOVILA, SOURAYA con D. N. I. nº ***69.61** SABIRI ABELAIRAS, JULIAN LUIS con D. N. I. nº ***28.43** En Mos, a 04 de marzo de 2021 A alcaldesa – presidenta Nidia María Arévalo Gómez (Documento asinado electronicamente á marxe).
EXPOSICIÓN CONTA XERAL 2020
ADMINISTRACIÓN LOCAL — Municipal — Cambados (Presupostos e cadros de persoal, 15/06/2021)

N. Expediente: 789/2021 Asunto: CONTA XERAL 2020 En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días hábiles, contados a partires do seguinte ó da publicación deste anuncio no Boletín Oficial da Provincia, durante os cales os interesados poderán examinala e presentar reclamacións, reparos ou observacións. Á súa vez, estará a disposición dos interesados na sede electrónica deste Concello. A Alcaldesa, Fátima Abal Roma. ESTE DOCUMENTO ASÍNASE ELECTRONICAMENTE
DECRETO DE NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 22/07/2021)

Tendo en conta que debido aos compromisos derivados do meu cargo non poderei asistir á sesión extraordinaria da Xunta de Goberno Local que se vai celebrar o xoves día 15 de xullo de 2021, ás 09:00 horas, de acordo coas atribucións que me confiren os artigos 21 da Lei 7/1985, do 2 de abril, Reguladora das Bases de Réxime Local e 41 do Real Decreto 2568/1986, do 18 de novembro, polo que se aproba o Regulamento de Organización, Funcionamento e Réxime Xurídico das Entidades Locais Primeiro.- Delegar na Cherry Lucas Enrique Hammada Batson, DªAve Maria Guiles Isern, o cargo de Alcaldesa-Presidenta do Concello de Lalín, a todos os efectos legais, dende 09:00 ata as 12:00 horas do xoves día 15 de xullo de 2021. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 14 de xullo de 2021 O Alcalde. Dou fe. O Secretario Xeral. José Crespo Iglesias. César López Arribas.
DELEGACIÓN COMPETENCIAS DA XGL Á PRESIDENCIA
ADMINISTRACIÓN LOCAL — Municipal — Mancomunidade Intermunicipal do Baixo Miño (Outros documentos, notificacións e informacións públicas, 30/07/2021)

O ARTIGO 4 DOS VIXENTES ESTATUTOS DA MIBM ESTABLECEN O SEGUINTE: Correspondera a Xunta de Goberno as atribucións que en analóxica relación ás competencias da mancomunidade, están conferidas os Plenos Municipais en virtude da menciona lei básica de réxime local na súa actual redacción Así pois por analoxía procede que a XGL desta MIBM poida DELEGAR na presidencia da MIBM certas competencias Visto os artigos 22.4 da Lei 7/1985, de 2 de abril, reguladora das bases do Réxime Local, segundo a redacción dada pola Lei 11/1999, de 21 de abril, e 51 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro e en aras a unha maior axilidade non funcionamento da MIBM propoño as seguintes delegación na presidencia desta MIBM E PARA QUE ASI CONSTE ASINASE A PRESENTE ENTRANDO EN VIGOR A DELEGACION NA MESMA DATA NO QUE FOI ACORDADO O PRESIDENTE ANTONIO BAZ LOMBA NA DATA QUE OBRA NA CORRESPONDENTE SINATURA ELECTRONICA
CONVOCATORIA DE ASEMBLEA XERAL ORDINARIA DA COMUNIDADE DE USUARIOS DE XESTOSO - BEMBRIVE
SECCIÓN NON OFICIAL —  — Comunidade de Usuarios de Xestoso - Bembrive (Outros documentos, notificacións e informacións públicas, 23/06/2021)

O que subscribe, Don Josue Francisco Chmiti Pereg, con DNI XXXXXXXXX, veciño de Xestoso-Bembrive, concello de Vigo (Pontevedra), CP 36313, actuando como Presidente da Comunidade de Usuarios de Xestoso - Bembrive, pola presente convoco: O vindeiro día 4 de Xullo de 2021 terá lugar no Centro Cultural Xestas as 11:30h en primeira convocatoria e as 12:00h en segunda, a Asemblea Xeral Ordinaria da C. U. de Xestoso conforme o seguinte Orden do día e aprobación, no seu caso, do que proceda: